|  |  |  |
| --- | --- | --- |
|  | **Lausunto** |  |
|  |  |  |
|  |  |  |
|  | 11.1.2017 | LVM/2239/02/2016 |
|  |  |  |
|  |
| Oikeusministeriölle |
|  |
|  |
|  |

Oikeusministeriön lausuntopyyntö 4/41/2016

Sakkomenettelyn laajentamistyöryhmän mietintö: Sakkomenettelyn soveltamisalan laajentaminen

Oikeusministeriö on pyytänyt liikenne- ja viestintäministeriöltä lau­suntoa otsikossa mainitusta työryhmän mietinnöstä. Liikenne- ja viestintäministeriö lausuu asiassa seuraavaa:

Työryhmä ehdottaa että sakkomenettelyn soveltamisala laajennettaisiin rikoksiin joista säädetty rangaistus on enintään yksi vuosi kuusi kuukautta vankeutta. Lisäksi soveltamisalaan ehdotetaan lisättäväksi eräitä rikoksia, joista säädetty ankarin rangaistus on kaksi vuotta vankeutta. Sakkomenettelyn edellytykseksi säädettyä epäillyn suostumusta kevennettäisiin niin, että tunnustamista ja seuraamuksen hyväksymistä koskevista suostumuksen osatekijöistä luovuttaisiin. Muutoksenhakuperusteita laajennettaisiin. Toimivalta ajokiellon määräämiseen ehdotetaan siirrettäväksi ajokorttilain muutoksella tuomioistuimilta poliisille, ja ajokieltomenettelyä yksinkertaistettaisiin tietyiltä osin.

Liikenne- ja viestintäministeriö on osallistunut työryhmän mietinnön laadin­taan ja kommentointiin sen valmistelun aikana.

Liikenne- ja viestintäministeriön mukaan työryhmän ehdotukset ovat kaikilta osin hyväksyttäviä ja asianmukaisesti perusteltuja.

Laura Vilkkonen

Ylijohtaja, osastopäällikkö

Kimmo Kiiski

Liikenneneuvos